  
  
  
  
 นายพิทยา ไพบูลย์ศิริ นายแพทย์สาธารณสุขจังหวัดพระนครศรีอยุธยา กล่าวว่า   
ด้วยจังหวัดพระนครศรีอยุธยา ได้จัดโครงการส่งเสริมกิจกรรมการท่องเที่ยวจังหวัดพระนครศรีอยุธยา เพื่อเป็นการเฉลิมฉลองและสืบสานวัฒนธรรมประเพณีไทย รวมถึงส่งเสริมการท่องเที่ยวของจังหวัดพระนครศรีอยุธยา ในปี ๒๕๖๐ จึงกำหนดจัดงานยอยศยิ่งฟ้าอยุธยามรดกโลกขึ้น ระหว่างวันที่ ๑๕– ๒๔ ธันวาคม ๒๕๖๐ ซึ่งการจัดงานยอยศยิ่งฟ้าอยุธยามรดกโลกมีหน่วยงานภาครัฐ และภาคเอกชน และผู้ประกอบการเข้าร่วม  
จัดนิทรรศการ **เป็นจำนวนมาก อาทิเช่น** การบวงสรวงสมเด็จพระรามาธิบดีที่ ๑   
(พระเจ้าอู่ทอง) บูชาพระบรมสารีริกธาตุ สักการะศาลหลักเมือง การจัดแสดงและจำหน่ายสินค้า OTOP กิจกรรมลานวัฒนธรรม กิจกรรมการจัดแสดงจำหน่ายสินค้าอุตสาหกรรม และกิจกรรมการแสดงและจำหน่ายสินค้าเกษตร เป็นต้นในส่วนของสำนักงานสาธารณสุขจังหวัดพระนครศรีอยุธยา ได้ดำเนินการจัดกิจกรรมการประกวด THE BEST TO BE NUMBER ONE DANCERCISE ในงานยอยศยิ่งฟ้าอยุธยามรดกโลก วันที่ **19 ธันวาคม 2560 ชิงเงินรางวัลมูลค่า 15,000 บาท**

**หมอใหญ่กรุงเก่า : เชิญชวนเยาวชน อายุระหว่าง 10 – 21 ปี ร่วมประกวด  
THE BEST TO BE NUMBER ONE DANCERCISE   
ในงานยอยศยิ่งฟ้าอยุธยามรดกโลก ...ชิงเงินรางวัลมูลค่า 15,000 บาท...**

นพ.พิทยา ไพบูลย์ศิริ กล่าวต่อว่า จึงขอเชิญชวนเยาวชน อายุระหว่าง 10 – 21 ปี   
เข้าร่วมประกวด THE BEST TO BE NUMBER ONE DANCERCISE ในวันที่ ๑๙ ธันวาคม ๒๕๖๐ **ชิงเงินรางวัลมูลค่า 15,000 บาท** ณ อุทยานประวัติศาสตร์ จังหวัดพระนครศรีอยุธยา พร้อมทั้งติดต่อสอบถามรายละเอียดเพิ่มเติมและสามารถสมัครได้ที่ กลุ่มงานส่งเสริมสุขภาพ สำนักงานสาธารณสุขจังหวัดพระนครศรีอยุธยา โทร. ๐ – ๓๕๒๔ - ๑๕๒๐ ต่อ ๑๑๑, โทรสาร ๐ – ๓๕๓๒ - ๒๕๑๔, ผู้ประสานวิมล เลาหภิชาติชัย   
โทร.0 – 8157 – 3250 - 6 **สามารถสมัครได้ตั้งแต่วันนี้ ถึงวันที่ 10 ธันวาคม 2560** ...

**งานประชาสัมพันธ์ กลุ่มงานบริหารทั่วไป สำนักงานสาธารณสุขจังหวัดพระนครศรีอยุธยา โทร ๐ – ๓๕๒๔ - ๑๕๒๐ ต่อ ๑๑๐**